section_heading: Povijest
paragraph_text: Nafta i zemni plin su u Alberti otkriveni 1902. godine, ali to je postalo važnijom granom gospodarstva tek 1947. godine kada su otkrivene velike zalihe. Grad je ekonomski napredovao 1973. kada su Arapske države prestale opskrbljivati SAD i Europu zalihama nafte i plina. U samo sedamnaest godina gradsko stanovništvo se povećalo za više od 50% (s 403,000 1971.godine, do 657,000 1988. godine), a isti rast je nastavljen sve do danas. Tako se mali gradić niskih građevina u samo nekoliko godina pretvorio u velegrad s neboderima.